Zhang Yufei

| Zhang Yufei |
| --- | --- |

Henkilötiedot
Syntynyt: 19. huhtikuuta 1998 (ikä 26)
Kansalaisuus:   Kiina
Uimari
Lajit:  perhosuinti, vapaauinti
Voitot:  2 olympiavoittoa
  [ Muokkaa Wikidatassa ]   
| Mitalit |
| --- | --- | --- |
 Zhang (oik.) Kazanin MM-kilpailuissa 200 metrin perhosuinnin palkintojenjaossa.
 Olympialaiset 
|  Kultaa | Tokio 2020 | 200 m perhosuinti |
|  Kultaa | Tokio 2020 | 4×200 m vapaauinti |
|  Hopeaa | Tokio 2020 | 100 m perhosuinti |
|  Hopeaa | Tokio 2020 | sekajoukkueiden 4×100 m sekauinti |
|  Hopeaa | Pariisi 2024 | sekajoukkueiden4×100 m sekauinti |
|  Pronssia | Pariisi 2024 | 50 m vapaauinti |
|  Pronssia | Pariisi 2024 | 100 m perhosuinti |
|  Pronssia | Pariisi 2024 | 200 m perhosuinti |
|  Pronssia | Pariisi 2024 | 4×100 m vapaauinti |
|  Pronssia | Pariisi 2024 | 4×100 m sekauinti |
MM-kilpailut (pitkä rata) 
|  Pronssia | Kazan 2015 | 200 m perhosuinti |
|  Pronssia | Kazan 2015 | 4×200 m vapaauinti |
|  Pronssia | Budapest 2017 | sekajoukkueiden 4×100 m sekauinti |
|  Pronssia | Budapest 2022 | 50 m perhosuinti |
|  Pronssia | Budapest 2022 | 100 m perhosuinti |
|  Pronssia | Budapest 2022 | 200 m perhosuinti |
MM-kilpailut (lyhyt rata) 
|  Kultaa | Abu Dhabi 2021 | 200 m perhosuinti |
|  Kultaa | Melbourne 2022 | 100 m perhosuinti |
|  Kultaa | Melbourne 2022 | sekajoukkueiden 4×100 m sekauinti |
|  Hopeaa | Hangzhou 2018 | 4×100 m sekauinti |
|  Hopeaa | Melbourne 2022 | 50 m perhosuinti |
|  Pronssia | Doha 2014 | 400 m vapaauinti |
|  Pronssia | Windsor 2016 | 200 m perhosuinti |
|  Pronssia | Abu Dhabi 2021 | 4×100 m sekauinti |
|  Pronssia | Melbourne 2022 | 50 m vapaauinti |
|  Pronssia | Melbourne 2022 | 4×100 m vapaauinti |
Zhang Yufei (kiin.: 张雨霏; pinyin: Zhāng Yǔfēi; s. 19. huhtikuuta 1998) on kiinalainen uimari, joka on menestynyt parhaiten perhosuinnissa. Hän on saavuttanut kaksi olympiakultaa sekä kolme olympiahopeaa, viisi olympiapronssia, kolme maailmanmestaruutta ja kaikkiaan 16 MM-mitalia. Aasian kisoissa hän on voittanut yhdeksän kultamitalia.<ref name="finaprof">Yufei Zhang FINA. Viitattu 7.10.2024. (englanniksi)</ref

Zhang voitti [[Uinti kesäolympialaisissa 2020|Tokion olympialaisissa]] heinäkuussa 2021 kultaa 200 metrin perhosuinnissa ennätysajallaan ja olympiaennätyksellä 2.03,86, millä hän voitti hopeamitalisti [[Regan Smith]]in 1,44 sekunnilla, ja 4&nbsp;×&nbsp;200 metrin vapaauinnissa, jossa Zhang ui kolmannen osuuden ja Kiina teki maailmanennätyksen 7,40,33. Hän saavutti Tokiossa lisäksi hopeaa 100 metrin perhosuinnissa, jossa hän hävisi kultamitalin voittaneelle [[Margaret Mac Neil]]ille 0,05 sekuntia, ja sekajoukkueiden 4&nbsp;×&nbsp;100 metrin sekauinnissa, jossa hän ui kolmannen osuuden. [[Uinti kesäolympialaisissa 2024|Pariisin olympialaisissa 2024]] hän sai hopeaa sekajoukkueiden 4&nbsp;×&nbsp;100 metrin sekauintiviestissä sekä pronssia 50 metrin vapaauinnissa, 100 ja 200 metrin perhosuinnissa sekä naisten 4&nbsp;×&nbsp;100 metrin vapaa- ja sekauintiviesteissä.<ref name="finaprof"/>
Pitkän radan maailmanmestaruuskilpailuissa Zhang saavutti Kazanissa 2015 pronssia 200 metrin perhosuinnissa nuorten maailmanennätysajalla 2.06,51 ja 4 × 200 metrin vapaauinnissa. Kaksi vuotta myöhemmin Budapestin MM-kilpailuissa hän saavutti pronssia sekajoukkueiden 4 × 100 metrin sekauinnissa. Budapestissa 2022 hän sai pronssia 50, 100 ja 200 metrin perhosuinneissa.
Lyhyen radan maailmanmestaruuskilpailuissa Zhang saavutti Dohassa 2014 pronssia 400 metrin vapaauinnissa, Windsorissa 2016 pronssia 200 metrin perhosuinnissa, Hangzhoussa 2018 hopeaa 4 × 100 metrin sekauinnissa ja Abu Dhabissa 2021 kultaa 200 metrin perhosuinnissa ja pronssia 4 × 100 metrin sekauinnissa. Melbournessa 2022 hän sai kultaa 100 metrin perhosuinnissa ja sekajoukkueiden 4 × 100 metrin sekauintiviestissä, hopeaa 50 metrin perhosuinnissa sekä pronssia 50 metrin vapaauinnissa ja 4 × 100 metrin vapaauinnissa.
Aasian kisoissa Zhang voitti kultaa vuonna 2014 Incheonissa 4 × 100 metrin vapaauintiviestissä sekä neljä vuotta myöhemmin Jakartassa 200 metrin perhosuinnissa ja sekajoukkueiden 4 × 100 metrin sekauinnissa. Jakartassa hän saavutti lisäksi hopeaa 100 metrin perhosuinnissa. Vuonna 2023 järjestetyissä Hangzhoun Aasian kisoissa hän voitti kultaa 50 metrin vapaauinnissa, 50, 100 ja 200 metrin perhosuinneissa, 4 × 100 metrin vapaauintiviestissä sekä sekajoukkueiden 4 × 100 metrin sekauintiviestissä. Aasian-mestaruuskilpailuissa Tokiossa 2016 Zhang saavutti hopeaa 200 metrin perhosuinnissa. Universiadeissa 2023 hän voitti yhdeksän kultamitalia: 50 ja 100 metrin vapaa- ja perhosuinneissa sekä viidessä viestissä.